চিকিৎসকদের অভাব অভিযোগ শুনবেন এবার মুখ্যমন্ত্রী! বসতে চলেছেন বৈঠকে

কলকাতা: সরকারি হাসপাতালে চিকিৎসা পরিষেবা নিয়ে যেমন আমজনতার হাজারটা অভাব অভিযোগ, ঠিক তেমন ভাবেই সরকারি হাসপালাতের চিকিৎসকদেরও হাসপাতালের পরিকাঠামো ব্যবস্থা নিয়ে একাধিক অভিযোগ বারবার সামনে আসে। ঠিক যেমন সেই অভাবের কথা বারবার প্রকাশ্যে আসে চিকিৎসকদের আন্দোলনে। তবে এবার চিকিৎসকদের সঙ্গে বৈঠকে বসতে চলেছেন মুখ্যমন্ত্রী মমতা বন্দ্যোপাধ্যায়। তাঁদের সব অভাব অভিযোগ শোনা হবে সেই বৈঠক থেকে বলে জানা যাচ্ছে সূত্র মারফত।

সরকারি সূত্রে খবর, আগামী ২৪ ফেব্রুয়ারি ধনধান্য স্টেডিয়ামে বসতে চলেছে এই বৈঠক। বৈঠকে উপস্থিত থাকতে চলেছেন সিনিয়র এবং জুনিয়র চিকিৎসক সকলেই। তাঁদের সকলের অভাব অভিযোগের কথা মুখ্যমন্ত্রী শুনবেন বলে জানা যাচ্ছে। শুধু বৈঠকের ডাক দেওয়াই হয়নি , জানা যাচ্ছে সেই বৈঠকের নামকরণ করা হয়েছে ‘ চিকিৎসার অপর নাম সেবা’।

আরও পড়ুন: দক্ষিণবঙ্গে উধাও শীত, বাড়বে তাপমাত্রা

উল্লেখ্য, আর মাত্র একবছরের অপেক্ষা , আর বছর ঘুরলেই বাংলার বিধানসভা নির্বাচন। ইতিমধ্যেই সেই কথাকে মাথায় রেখে জোরকদমে তৃণমূল সুপ্রিমোর তরফ থেকে শুরু হয়েছে তার প্রস্তুতি। আর ইতিমধ্যেই রাজ্যের স্বাস্থ্য ব্যবস্থা নিয়ে একাধিক প্রশ্নচিহ্ন সামনে এসেছে। আরজি কর কাণ্ডে যখন উত্তাল হয় গোটা দেশ ঠিক সেই আন্দোলন থেকেই প্রশ্ন চিহ্ন আসে সরকারি পরিষেবা কাঠামোয়। আর সেই আবহেই সামনে আসে বেআইনি স্যালাইনে মৃত্যু হয় এক প্রসূতির। শুধু তাই নয় এরকম একাধিক অভিযোগ রয়েছে সরকারি হাসপাতালের বিরুদ্ধে, আর এবার সেই সব কথাকেই মাথায় রেখে মুখ্যমন্ত্রীর নির্দেশনামায় চিকিৎসকদের সঙ্গে বসতে চলেছে বৈঠক।

দেখুন অন্য খবর